Príloha č. 1

**Zmluva** **o** **spolupráci**

**Zmluvné** **strany:**

1. Žilinská univerzita V Žiline

Univerzitná 8215/1, 010 26 Žilina

zastúpená: Dr.h.c. prof. Ing. Tatiana Čorejová, PhD., rektorka

IČO: 00397563

(ďalej len „univerzita“)

a

2. Obchodná akadémia Dušana Metoda Janotu

Ul. 17. novembra 2701, 022 01 Čadca

zastúpená: Ing. Jitka Konáriková, riaditeľka školy

IČO: 00162043

bankové spojenie: Národná banka Slovenska

číslo účtu: SK52 8180 0000 0070 0048 2646

(ďalej len „cvičná škola“)

uzavreli podľa § 37 ods. 2 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov túto zmluvu o spolupráci.

**Čl.** **1**

**Predmet** **zmluvy**

Predmetom zmluvy je stanovenie základných podmienok spolupráce medzi zmluvnými stranami pri realizácii všetkých druhov pedagogických praxí študentov FHV UNIZA študijného odboru učiteľstvo akademických, umelecko-výchovných a výchovných predmetov.

**Čl.** **2**

**Práva** **a** **povinnosti** **zmluvných** **strán**

Zmluvné strany sa dohodli na týchto podmienkach spolupráce:

1. Univerzita je povinná:

1. na začiatku kalendárneho roka informovať školu o harmonograme pedagogických praxí študentov učiteľstva akademických, umelecko-výchovných a výchovných predmetov pre príslušný akademický rok,
2. minimálne tri týždne pred stanoveným termínom informovať školu o realizácii pedagogickej praxe (druh, rozsah praxe a počet študentov),
3. zabezpečiť, aby sa študenti riadili vnútorným poriadkom cvičnej školy,
4. zaplatiť dohodnutú odmenu podľa čl. 3 tejto zmluvy.

2. Cvičná škola je povinná:

1. vytvoriť vhodné podmienky pre pedagogickú prax študentov,
2. poveriť pedagogického zamestnanca, ktorý bude koordinovať pedagogickú prax v škole (organizačné zabezpečenie realizácie praxe a výber cvičných učiteľov),
3. umožniť povereným zamestnancom univerzity kontrolu priebehu praxe,
4. predložiť univerzite výkaz o vykonaní rozborov hodín.

3. Povinnosťou cvičných učiteľov je:

1. umožniť študentom hospitovať na vyučovaní a realizovať s nimi rozbory týchto vyučovacích hodín,
2. poskytnúť študentovi pomoc pri príprave samostatného výstupu, realizovať rozbor a hodnotenie hodín, ktoré študent odučil,
3. písomnou formou poskytnúť príslušnému didaktikovi informácie o praxujúcom študentovi,
4. zhodnotiť študenta podľa predloženého formulára.

**Čl.** **3**

**Dohodnutá** **odmena**

1. Odmena za pedagogickú prax sa bude realizovať v zmysle platnej Metodiky rozpisu dotácií zo štátneho rozpočtu verejným vysokým školám na príslušný kalendárny rok.
2. Odmena pre cvičnú školu sa bude realizovať na základe uzatvorenia tejto zmluvy podľa odseku 1 tohto článku.
3. Podkladom pre vyplatenie odmeny bude predložený výkaz o vykonaní rozborov hodín. Výkaz pre cvičnú školu je prílohou tejto zmluvy.

**Čl.** **4**

**Platnosť** **zmluvy**

* 1. Zmluva sa uzatvára na dobu určitú, t. j. na tri roky, od **19. 09. 2017** do **18. 09. 2020**.
  2. Pred uplynutím dohodnutej doby je možné platnosť zmluvy ukončiť dohodou zmluvných strán alebo okamžitým skončením pri závažnom porušení podmienok tejto zmluvy.
  3. Po dohode zmluvných strán možno túto zmluvu predĺžiť na ďalšie zmluvné obdobie.

**Čl.** **5**

**Záverečné** **ustanovenia**

1. Konkrétne podmienky výkonu práce v oblasti organizácie pedagogickej praxe upresňuje prodekan/ka pre vzdelávanie FHV UNIZA.
2. Zmluva má dve vyhotovenia, každá zo zmluvných strán dostane jedno vyhotovenie.
3. Zmluva nadobúda platnosť dňom podpisu zmluvnými stranami.

V Žiline, 19. 09. 2017 . ..............................................

rektorka UNIZA

V Žiline, 19. 09. 2017 ...........................................

riaditeľ/riaditeľka školy